EkBass/fiwiki-20250220-pages-articles huggingface dataset:
Alfred Sandberg

Alfred Sandberg () oli suomalainen jääkäriluutnantti. Hän oli Saksassa sotilaskoulutuksensa saanut jääkäri, joka jo ensimmäisessä maailmansodassa sai tulikasteensa sotilaana.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Hänen vanhempansa olivat maanviljelijä Jakob Sandberg ja Brita Maria Berg. Hänet vihittiin avioliittoon vuonna 1924 Alma Alina Sandelinin kanssa. ==Opinnot== Sandberg kävi kaksi luokkaa kansakoulua ja suoritti vuonna 1928 kansakoulukurssin Korialla. Hän suoritti Rehumestari- ja kuormastovääpelikurssin Mikkelissä vuonna 1924 ja kuormastovääpelikurssin Helsingissä vuonna 1925. ==Jääkärikausi== Sandberg työskenteli maanviljelijänä veljensä omistamalla maatilalla ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n pioneerikomppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== Sandberg saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan kuormastovääpeliksi 2. Jääkärirykmentin 12. jääkäripataljoonaan ja otti osaa sisällissodan taisteluihin Kalevankankaalla, Tampereella, Kauksamossa ja Raivolassa. ==Sisällissodan jälkeinen aika== Sandberg siirrettiin sisällissodan jälkeen 12. heinäkuuta 1918 alkaen Pioneerikoulutuspataljoonaan. Armeijasta hän erosi 30. syyskuuta 1920, mutta astui uudelleen palvelukseen 1. marraskuuta 1922 ja hänet sijoitettiin Pioneeripataljoona 1:een (myöh. Pioneeripataljoona). Hän toimi aluksi pataljoonassa kuormastoaliupseerina ja 31. elokuuta 1928 alkaen rehuvaraston hoitajana sekä 1. toukokuuta 1934 alkaen 2. komppanian vääpelinä, kunnes hänet siirrettiin 31. toukokuuta 1935 pioneerikurssin koulutusvääpeliksi. ==Talvi- ja jatkosota== Sandberg osallistui talvisotaan Pioneerikoulutuskeskuksen rehuvarastonhoitajana ja tallivääpelinä. Välirauhan aikana hän toimi samassa tehtävässä, kunnes jatkosodan puhjettua hänet komennettiin eläinlääkintäaliupseeriksi ja myöhemmin hevosupseeriksi Pioneeripataljoona 14:ään, missä tehtävässä hän palveli vuoteen 1944 saakka, jolloin hänet siirrettiin hevosupseeriksi Pioneeripataljoona 15:een, missä hän palveli vuoteen 1945 saakka. Sotien jälkeen hän jatkoi edelleen samassa tehtävässä Pioneeri rykmentin 1. pataljoonassa vuoteen 1949 saakka, jolloin hän erosi vakinaisesta palveluksesta. Myöhemmin hän työskenteli riistanvalvojana Elimäen ja Anjalan riistanhoitopiireissä vuoteen 1960 saakka. ==Ampumaurheilu== Sandberg oli Suomen ampujainliiton erikoismestariluokan ampuja koulu- ja kaksintaisteluammunnassa pistoolilla sekä mestariluokan ampuja kouluammunnassa sotilaskiväärillä. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1973 kuolleet
Vesa Ruuska

Vesa Edvard Ruuska (s. Orivesi) on viihdetaiteilija, joka on tullut tunnetuksi imitaattorina, koomikkona sekä Miina ja Manu -kirjoihin perustuvien lastennäytelmien kirjoittajana ja ohjaajana. ==Ura== Vuonna 1977 Vesa Ruuska osallistui voitokkaasti imitoiden Ylen TV2:n Uudet Kyvyt Uudet Kasvot kilpailuun. 1986 hän voitti imitaattoreiden ensimmäisen SM-kisan, minkä jälkeen hän aloitti vakituisen esiintymisen. Vuonna 1991 Vesa Ruuska perusti Tapani Purasen kanssa Suomen ensimmäisen stand up -yhtiön, joka sai nimekseen Tampereen Stand Up Tuotanto Oy. Vuonna 1993 Ruuska tuli tunnetuksi valtakunnan mediassa "Jämsän Huumorpeälikön" tittelillä. Samana vuonna ilmestyi myös Vitsiveikkojen vuosikirja, jota myytiin 10 000 kpl. Vuonna 2002 Ruuska ideoi itselleen ja pianisti Martti Rekuselle keikkashow'n Halosta päähän, joka sai valtavan suosion. Vuoden 2008 alkuun mennessä show'n oli nähnyt arviolta yli 100 000 katsojaa. Poptori Oy teki show'sta myös samannimisen CD-levyn, jonka myynti rikkoi kultalevyyn vaadittavan rajan vuonna 2004. Show'sta tehtiin myös puolentoista tunnin mittainen teatteriversio. Vuonna 2008 Vesa Ruuska perusti huumori,stand up ja yllätysohjelmiin erikoistuneen Viptuotanto ohjelmatoimiston.Se jatkoi 1987 Imitaattoriohjelmat oyn ja 1988 perustetun Sir James oyn ohjelmatoimistoperinteitä. ==Julkaisuja== * Terveisiä Suomesta' (CD, huumori/imitointi, levy syntyi yhteistyössä Tapani Purasen kanssa sen julkaisi-yhtiö Castle Finland Oy 1989) * Kansanhuumorin parhaat (kasetti, huumori, Sj-Kustannus 1993) * Vitsiveikkojen vuosikirja (kirja, Sj-Kustannus 1993) * Halosta päähän (CD, huumori/imitointi, Poptori Oy 2002) * Vitsikunkku (CD, huumori, Poptori Oy 2005) * Tarjalan piirakka (CD, huumori/imitointi, Sj- Kustannus 2007) Topi Sorsakoskelle Vesa Ruuska sanoitti "Aika kiitää" iskelmän jonka sävelsivät Tapani Puranen ja Jyrki Telilä == Lähteet == ==Aiheesta muualla== * Koomikko-imitaattori Vesa Ruuska * Miina ja Manu -lastenteatteri * www.helsinginkomediateatteri.fi * Poptori * Suomen Stand Up Keskus - Vesa Ruuska * Koomikko-Poliisi Vesa Ruuska (YouTube-video) * Luokka:Suomalaiset imitaattorit Luokka:Suomalaiset sanoittajat Luokka:Vuonna 1954 syntyneet Luokka:Elävät henkilöt
St. Vincent -luokka (taistelulaiva)

St. Vincent -luokan taistelulaivat olivat Ison-Britannian Kuninkaallisen laivaston niin kutsuttuja Dreadnoughteja. Luokkaan kuului kolme alusta (HMS St. Vincent, HMS Collingwood ja HMS Vanguard), jotka laskettiin vesille 1908 ja otettiin käyttöön toukokuusta 1909 huhtikuuhun 1910. Alusten miehistöksi tarvittiin 758 miestä.Coward s. 70 Luokka oli viimeinen, jossa tornit asetettiin symmetrisesti kannelle etutorni, jonka takana kaksi vierekkäin komentosillan kahtapuolta ja takana kaksi peräkkäin. Tällä tavalla aseteltuna täyslaidalliseen kykeni osallistumaan kymmenestä tykistä vain kahdeksan. ==Rakenne== Aluksia on erittäin vaikea erottaa edeltäneestä Bellerophon- luokasta, koska luokan tärkein uusi innovaatio oli pidemmät 50 kaliiperin tykit aikaisempien 45 kaliiperin tykkien sijaan. Palveluskäytössä todettiin 50 kaliiperin tykkien ongelmat. Saavutettiin ainoastaan hieman suurempi läpäisy, mutta samalla tykkien kuluminen lisääntyi. ===Aseistus=== St. Vincent -luokan aluksissa oli kymmenen BL 12" (304,8 mm) /50 cal Mk XI tykkiä sijoitettuna viiteen kahden tykin torniin. Apuaseiden määrä lisättiin kuudestatoista kahteenkymmeneen BL 4" (101,6 mm)/50 cal Mk VII tykkiin, 4 kolmipaunaista tykkiä kunnialaukausten ampumiseen sekä kolme 18 tuuman torpedoputkea. Aseiden kaliiperin lisääminen aiheutti rungon pituuden lisäämisen 10 jalkaa takakannen X- ja Y-tornien välillä, jotta tornien kääntyminen olisi mahdollista. Pituuden lisääminen tarkoitti leveyden lisäämistä 18 tuumaa, jotta pituus/leveys suhde olisi saatua pidettyä oikeana. Koon lisäyksen seurauksena aluksen uppouma kasvoi 650 tonnia aikaisempaan luokkaan verrattuna. Aluksista poistettiin 1914 kaksi 4 tuuman tykkiä, jotka oli sijoitettu etummaisen tykkitornin päälle. Samoin poistettiin torpedoverkot kaikkien luokkaan kuuluvien alusten kyljiltä 1916. Perässä ollut torpedoputki poistettiin ja yksi 4 tuuman ilmatorjuntatykeistä korvattiin kahdella 3 tuumaisella 1915-1916.Conway's s. 23 ===Panssarointi=== Panssaroinnin jakautuminen muuttui hieman. Paksuimman panssarin kattavuutta kyljissä lisättiin, vaikkei riittämätöntä paksuutta lisättykään. Pääkannen panssaroinnin paksuutta lisättiin hieman, mutta välikannen taas vastaavasti vähennettiin. Rungon panssarin paksuus oli 7–10 tuumaan (180–250 mm) ja kannen paksuus 0,75–3 tuumaan (20–75 mm). Apuaseiden taisteluasemien suojana oli 5–9 tuuman (130–230 mm)panssarointi ja pääaseiden torneissa 11 tuuman (280 mm) panssari. Tulenjohto tornin panssari oli 8–11 tuumaa (200–280 mm). ===Koneet=== Luokan alukset varustettiin tehokkaammilla nelivaihteisilla Parsons turbiineilla, joissa oli 18 Babrock & Wilcox kattilaa. Koneet antoivat laivan käyttövoimaksi 24500 hevosvoimaa, jolla saavutettiin neljännessolmun suurempi nopeus kuin aikaisemmin eli 21 solmun nopeus. Aluksen käyttösäde oli 6900 merimailia ajettaessa 10 solmun risteilynopeutta. ==Lähteet== * * * ===Viitteet===
Bellerophon-luokka (taistelulaiva)

Bellerophon-luokka oli Britannian kuninkaallisen laivaston kolmen dreadnought- taistelulaivan muodostama taistelulaivaluokka. Ne olivat lähes täydellisiä kopioita HMS Dreadnoughtista. Ainoana erona toinen kolmijalkainen masto. == Suunnittelu == Alukset olivat hieman suurempia kuin Dreadnought, mikä mahdollisti paremman sisäosien suojaamisen. Etummainen masto siirrettiin savutorven etupuolelle ja lisättiin toinen masto. Tällä kyettiin korjaamaan savun aiheuttamat haitat tulenjohtajien näkyvyydelle, mutta siinä epäonnistuttiin. ===Aseistus=== Dreadnoughtiin sijoitetut 12 paunan tykit torpedoveneiden torjuntaan, poistettiin tehottomina ja apuaseiksi sijoitettiin 4 tuuman tykit. Luokan aluksissa oli kymmenen BL 12 tuuman (304,8 mm) /45 cal Mk XI tykkiä sijoitettuna viiteen kahden tykin torniin. Apuaseina kuusitoista BL 4" (101,6 mm)/45 cal Mk VII tykkiin, 4 kolmipaunaista tykkiä sekä kolme 18 tuuman torpedoputkea. ===Suoja=== Rungon panssarin paksuus oli 5-10 tuumaan (130-250 mm) ja kannen paksuus 0,5-4 tuumaan (15-100 mm). Apuaseiden taisteluasemien suojana oli 5-9 tuuman (130-230 mm)panssarointi ja pääaseiden torneissa 11 tuuman (280 mm) panssari. Tulenjohto tornin panssari oli 8-11 tuumaa (200-280 mm). ===Propulsio=== Luokan alukset varustettiin nelivaihteisilla Parsons-turbiineilla, joissa oli 18 Babrock & Wilcox -kattilaa. Koneet antoivat laivan käyttövoimaksi 23000 hevosvoimaa ja 21 solmun nopeuden. Aluksen toimintasäde oli 5720 meripeninkulmaa ajettaessa 10 solmun risteilynopeutta. ==Alukset == Luokkaan kuului kolme alusta (HMS Bellerophon, HMS Superb ja HMS Temeraire), joista ensimmäinen laskettiin vesille samana päivänä kuin Dreadnought otettiin palvelukseen. Ne otettiin palvelukseen helmikuusta toukokuuhun 1909. Alusten miehistöksi tarvittiin 733 miestä.Coward s. 70 ==Lähteet== * * * ===Viitteet=== ==Aiheesta muualla== *World War I Naval Combat - HMS Bellerophon *MaritimeQuest Bellerophon-luokka *
George Lefferts

George Lefferts on yhdysvaltalainen käsikirjoittaja, tuottaja ja ohjaaja, joka on palkittu kolmesti Emmy-palkinnolla. Hän on The New York Observer -sanomalehden entinen kolumnisti. 1950-luvulla hän kirjoitti alkuperäiskäsikirjoituksia ja dramatisointeja radiokuunnelmiin, kuten Dimension X ja X Minus One. Vuonna 1975 hän tuotti televisiosarjan Ryan's Hope. Käsikirjoituksen hän on tehnyt muun muassa opetusohjelmasarjaan Family Album, U.S.A.. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset radiokäsikirjoittajat Luokka:Emmy-palkinnon voittajat Luokka:Syntymävuosi puuttuu Luokka:Elävät henkilöt
Federico Johow

Federico Richard Adelbert Johow (1859 – 1933) oli saksalaissyntyinen kasvitieteilijä. Hän aloitti uransa jo Saksassa, mutta muutti 1880-luvun lopulla Chileen ja toimi siellä Pedagogisen instituutin ensimmäisenä johtajana. Hän teki tutkimuksia muun muassa Juan Fernándezin saarilla. Hän kuoli 74-vuotiaana Valparaísossa. Hänen nimeämien kasvien ja sienien tieteellisen nimen perässä käytetään nimen jälkeen liittettävää auktorilyhennettä Johow. == Lähteet == Luokka:Saksalaiset kasvitieteilijät Luokka:Vuonna 1859 syntyneet Luokka:Vuonna 1933 kuolleet
King George V -luokka (1911)

King George V -luokka oli Britannian kuninkaallisen laivaston taistelulaivaluokka, johon kuului neljä dreadnoughtia. Luokka seurasi Orion- luokkaa, jota se hieman suurempana muistuttaa. ==Aseistus== King George V -luokan pääaseina oli kymmenen 13,5 tuuman Mk V tykkiä samoin kuin edeltävässä Orion-luokassa, mutta ampumatarvikkeet oli uusittu. Kranaatin paino oli kasvanut 1 400 paunaan 1 250 paunasta. Apuaseina oli 16 BL 4 tuuman Mk VII -tykkiä, joiden sijoittelu oli uusittu, jotta tulta voitaisiin keskittää etusektoriin. Muina aseina olivat neljä kolminaulaista ja kolme 21 tuuman torpedoputkea.Coward s. 74 ==Panssarointi ja kansirakenteet== Panssaroinnin jakaumaa oli muutettu. Vedenalaista suojaa oli lisätty, vaikka suoja ei ollutkaan riittävä. Kylkien panssarointi oli 8–12 tuumaa ja kannen 1–4 tuumaa. Tykkitornien suoja oli 11 tuumaa ja apuaseiden suojana 3–10 tuumaa. Masto oli siirretty myös savupiipun etupuolelle. Aluksen kansirakenteita muokattiin ensimmäisen maailmansodan kuluessa, esimerkiksi lisättiin lentoonlähtörampit lentokoneille.Hore s. 43 ==Voimanlähde== Aluksen voimanlähteenä neljä turbiinia, joissa 18 kattilaa. Koneiden turvin päästiin 21 solmun nopeuteen. ==Lähteet== * * * ===Viitteet=== ==Aiheesta muualla==
P-arvo

p-arvo on tilastollisessa hypoteesin testauksessa todennäköisyys, jolla vähintäänkin yhtä merkittävä ero tuloksessa saadaan aikaan käyttämällä nollahypoteesia. Yleisesti p-arvoa käytetään kokeellisten tutkimusten tulosten satunnaisvirheen tunnuslukuna. ==Määritelmä== p-arvoCasella, Berger: Statistical Inference, Second edition, Duxbury Advanced Series p(X) on testistatistiikka, joka toteuttaa epäyhtälöt 0\leq p(x)\leq 1 kaikilla x\in X. Pienet p(X):n arvot antavat varmuutta sille, että H_1 on voimassa. Sanotaan, että p-arvo on validi, jos kaikilla \theta\in \Theta_0 ja kaikilla 0\leq \alpha\leq 1 on voimassa P_\theta(p(X)\leq \alpha)\leq \alpha. ==Lähteet== Luokka:Tilastollinen testaus Luokka:Seulonnan keskeiset artikkelit
Glaukofyytit

Glaukofyytit (Glaucophyta) on hyvin pieni ryhmä yksisoluisia vesissä eläviä leviä. Lajeja on kuvattu vain 13, ja niitä on tavattu lähinnä suolattomista vesistä. Taksonomian kannalta glaukofyytit muodostavat oman hyvin vanhan kehityslinjansa, jonka otaksutaan polveutuvan samasta muinaisesta aitotumaisten kantahaarasta kuin kasvien ja punalevien itsenäisten kehityslinjojen. Glaukofyytit ovat solurakenteensa puolesta hyvin mielenkiintoisia, sillä niissä on käytännössä havaittavissa viherhiukkasten kehittyminen endosymbionttisista syanobakteereista. Niiden soluissa on hyvin pitkälle surkastuneita endosymbionttisia syanobakteereja, joissa on säilynyt syanobakteereille ominainen peptidoglykaanista koostuva soluseinä sekä valon vangitsemiseen käytettävä fykobiliinipigmentti. Koska nämä syanobakteerit eivät ole vielä niin surkastuneita, että niitä voitaisiin kutsua viherhiukkasiksi, eivätkä toisaalta enää kuitenkaan itsenäiseen elämään kykeneviä bakteereja, niitä nimitetään syanelleiksi. Glaukofyytit ovat eläviä fossiileita, joiden avulla on saatu paljon tietoa viherhiukkasten evoluutiosta. Kasvien ja viherlevien kehityslinja on ilmeisesti saanut alkunsa glaukofyyttien kaltaisista eliöistä. Molekyylisystemaattisten tutkimusten perusteella on kuitenkin päätelty, että kasvien ja viherlevien viherhiukkaset eivät suoraan polveudu glaukofyyttien syanelleista. == Lähteet == * Luokka:Eliöt Luokka:Levät
Sokrates-ohjelma

Sokrates-ohjelma oli Euroopan unionin koulutusohjelma, jonka tavoitteena oli tarjota mahdollisuuksia koko Euroopan laajuiseen yhteistyöhön koulutuksen alueella. Alkuperäinen Sokrates-ohjelma oli käynnissä vuodesta 1994 aina 31. joulukuuta 1999 saakka. Sen korvasi 24. tammikuuta 2000 alkaen Sokrates II -ohjelma, joka oli käynnissä vuoteen 2006. Sokrates-ohjelman seuraaja on puolestaan Elinikäisen oppimisen ohjelma vuosille 2007-2013 (Lifelong Learning Programme 2007-2013). Ohjelmaan osallistui 31 maata, Euroopan unioniin kuuluvien maiden lisäksi tuolloin kandidaatteina olleet Bulgaria ja Romania, sekä Islanti, Liechtenstein, Norja ja Turkki. Ohjelma oli nimetty länsimaisen filosofian isänä pidetyn Sokrateen mukaan. == Alaohjelmat == Sokrates- ohjelmassa oli kahdeksan alaohjelmaa, joista tärkeimmät olivat: * Comenius- ohjelma - kouluopetus * Erasmus-ohjelma - korkeakouluopetus * Grundtvig- ohjelma - aikuisopetus * Lingua-ohjelma - eurooppalaisten kielten opetus * Minerva-ohjelma - informaatioteknologia ja viestintäteknologia opetuksessa, mm. etäopiskelu Osa ohjelmista jatkaa osana Elinikäisen oppimisen ohjelmaa. == Lähteet == Luokka:Euroopan unioni Luokka:Kansainvälinen koulutus
Garuda

Garuda (, ) on hindulaiseen ja buddhalaiseen mytologiaan kuuluva isokokoinen tarulintu, jonka syntymästä ja elämästä kerrotaan Mahabharatassa. Vishnu- jumala käyttää sitä kulkuneuvonaan. Taruolennon kotipaikka on Meru-vuoren juurella kasvavassa metsässä, Himaphanissa. Himmapan.com: Garuda, haettu 22.1.2009 "The most important creatures of the Himmapan forest is probably the Garuda. Garuda is the king of birds, half-man and half-bird, the vehicle of Vishnu, a Hindu God." Garudan pahin vastustaja on käärmehahmoinen Naga, ja taiteessa se kuvataan usein kamppailussa käärmeen kanssaThailand Travel Dictionary, haettu 16.1.2009. Garuda on myös Indonesian ja Thaimaan vaakunaeläin. == Katso myös == *Garuda Indonesia == Lähteet == == Aiheesta muualla == *Himaphanin taruoliot Luokka:Buddhalainen mytologia Luokka:Hindumytologia Luokka:Taruolennot
Äkäsjoen rautatieasema

Äkäsjoen rautatieasema () Äkäsjokisuun kylässä Kolarissa oli Suomen rataverkon pohjoisin liikennepaikka vuosina 1967–1973 sekä toiseksi pohjoisin vuoteen 2005 saakka. Liikennepaikka palveli Kalkkikankaan kalkkilouhoksen ja Äkäsjoen sementtitehtaan kuljetustarpeita. Liikennepaikka avattiin kaupalliselle liikenteelle 1. syyskuuta 1967. Liikenne päättyi 1985, mutta liikennepaikka suljettiin liikenteeltä vuonna 2004 yhdessä liikennettä vailla olevan Rautuvaaran sekä rataosuuksien Kolari–Niesa–Rautuvaara ja Niesa–Äkäsjoki kanssa, ja lakkautettiin 9.1.2005. ==Lähteet== == Aiheesta muualla == *https://jpmartikainen.kuvat.fi/kuvat/Matkakuvia/Lappi+2011/+%C3%84k%C3%A4sjoen+ratapiha/ Luokka:Kolarin liikenne Luokka:Lapin lakkautetut rautatieliikennepaikat
Sotavahinkoyhdistys

Sotavahinkoyhdistys oli Suomessa 1939–1951 toiminut yhdistys, jonka jäseninä olivat sotavahinkolain mukaisia rakennusten ja metsän palovakuutuksia myöntäneet vakuutuslaitokset. Irtaimiston palovakuutuksia myöntäneet vakuutuslaitokset muodostivat Irtaimiston sotavahinkoyhdistyksen, joka toimi 1940–1981. Vaikka yhdistyksiä oli kaksi, niitä johtivat samat henkilöt. Yhdistysten avulla vakuutuskorvaukset saatiin useamman maksajan kannettaviksi. Vuonna 1944 Sotavahinkoyhdistykselle siirrettiin lakkautettujen suojeluskuntien omaisuus ja varat. Jatkosodasta aiheutuneiden korvausten maksun jälkeen yhdistysten varat lahjoitettiin Sotavahinkosäätiölle, joka toimii edelleen. Sotavahinkolain mukaisten vakuutusten korvaukset ja vakuutusmaksut suoritettiin vasta sodan päätyttyä. Vakuutettu omaisuus jaettiin kolmeen ryhmään, asutuskeskusten rakennukset, teollisuuslaitosten rakennukset sekä muut rakennukset ja metsät. Jos vakuutusmaksut eivät riittäneet ryhmässä sattuneiden vahinkojen korvauksiin, oli korvauksia tässä ryhmässä alennettava. Jos alennus oli yli 20 prosenttia, valtion varoista myönnettiin avustusta. ==Yhdistyksen toimielimet== Sotavahinkoyhdistyksen kotipaikka oli Helsinki, ja sen toimieliminä olivat vuosittain pidetty yhdistyksen kokous ja hallitus. Jäsenenä olevaa yhtiötä edusti kokouksessa yhtiön valtuuttama henkilö ja jäsenenä olevaa palovakuutusyhdistystä Maaseudun palovakuutusyhdistyksen valtuuttamat henkilöt. Kokouksessa valtuutetulla oli yksi ääni jokaista palovakuutuskannan alkavaa sataa miljoonaa markkaa kohti. Äänestys voitiin suorittaa myös siten, että jokaisella valtuutetulla oli yksi ääni, jollei kukaan vastustanut tällaista menettelyä. Päätökset tehtiin enemmistön kannan mukaan, paitsi sääntömuutokset, joihin vaadittiin 2/3 edustetuista äänistä. Yhdistyksen hallitukseen kuului viisi yhdistyksen kokouksen valitsemaa jäsentä, viisi varajäsentä ja kaksi valtioneuvoston määräämää lisäjäsentä sekä näiden varamiehet. Ensimmäisen hallituksen asetti sosiaaliministeriö. Nämä jäsenet olivat hallituksessa siihen saakka, kunnes yhdistyksen kokous oli päättänyt hallituksen jäsenistä. Hallituksen jäsenten ja varajäsenten toimikausi oli kolme vuotta. Hallitus valitsi yhdistykselle toimitusjohtajan ja tarvittavan määrän henkilökuntaa. ==Lähteet== * Sotavahinkolaki, 469/1939 * Valtioneuvoston päätös sotavahinkoyhdistyksen sääntöjen vahvistamisesta, 85/1940 * Yhdistyksen toiminnan päättymisvuotena on se vuosi, jolloin yhdistys on lakannut kaupparekisterissä ==Kirjallisuutta== * Sotavahinkoyhdistyksen ja Irtaimistonsotavahinkoyhdistyksen sotavahinkovakuutustoiminta 1939–1954, Sotavahinkosäätiö, 2004, ISBN 952-91-7677-5 ==Aiheesta muualla== * Tietoja sotavahinkoyhdistykseen liittyvistä asiakirjoista (Arkistolaitos) Luokka:Vakuutustoiminta Suomessa Luokka:Suomi 1939–1945 Luokka:Entiset suomalaiset järjestöt
BMW R 1150 R Rockster

BMW R 1150 R Rockster tai BMW R1150R Rockster on BMW:n valmistama nakupyörä- tyylinen moottoripyörämalli, jossa on kaksi sylinterinen vastaiskumoottori. Malli oli BMW:n ensimmäinen "Street Fighter"-tyylinen moottoripyörämalli. Siinä oli kuitenkin kilpailijoitaan vähemmän tehoa, huipputehon ollessa 85 hv. Pyörässä on edessä Telelever-jousitus. Malli esiteltiin vuoden 2002 Münchenin moottoripyöränäyttelyssä ja sen viimeinen valmistus vuosi oli 2005. == Teknisiä tietoja == * Moottorin tyyppi - Kaksisylinterinen, nelitahtinen vastaiskumoottori, neljä venttiiliä / sylinteri * Iskutilavuus - 1130 cm³ * Poraus/isku - 101,0/70,5 mm * Puristussuhde - 10,3:1 * Huipputeho - 85 hv / 6750 rpm * Huippuvääntö - 98 Nm / 5250 rpm * Vaihteisto - 6-portainen * Kytkin - Hydraulinen kuiva yksilevykytkin * Toisioveto - Kardaaniakseli * Kuivapaino - 219 kg * Märkäpaino - 239 kg * Istuinkorkeus - 835 mm * Korkeus - 1097 mm * Pituus - 2170 mm * Leveys - 920 mm * Akseliväli - 1486 mm * Etujarru - Kaksi 320 mm levyjarrua, ABS * Takajarru - Yksi 276 mm levyjarru * Eturengas - 120/70 x 17 * Takarengas - 180/55 x 17 * Huippunopeus - 197 km/h * Polttoainesäiliö - 20,5 l == Lähteet == * * R 1150 R Rockster fr:BMW R1150
Turtolan rautatieasema

Turtolan rautatieasema () on lakkautettu rautatieliikennepaikka Turtolan kylässä Pellon kunnassa Suomen rataverkkoon kuuluvalla rataosalla . Liikennepaikka avattiin liikenteelle 3. tammikuuta 1964, kun Kaulinrannan ja Pellon asemien välinen rataosuus avattiin kaupalliselle liikenteelle. Asemarakennus rakennettiin 1960. Henkilöliikenne radalla lakkautettiin 1. joulukuuta 1966. Seuraavana vuonna Turtola muutettiin miehittämättömäksi. Tavaraliikenne lakkautettiin vuonna 2001 ja liikennepaikka 4. joulukuuta 2003. Asemarakennus ja liikennepaikan vaihteet on purettu. Entiselle asemalle johtaa valtatieltä 21 Mäntymaantie-niminen yhdystie (nro 9332). == Lähteet == == Aiheesta muualla == *Vaunut.org: Kuvia Turtolan rautatieasemalta Luokka:Pellon liikenne Luokka:Pellon rakennukset ja rakennelmat Luokka:Lapin lakkautetut rautatieliikennepaikat Luokka:Suomen entiset rakennukset ja rakennelmat
Kawasaki Ninja 250 R

Kawasaki Ninja 250 R on Kawasakin valmistama moottoripyörämalli, jonka kokonaan uusittu 4. sukupolvi tuli markkinoille vuonna 2008. Siinä on kaksisylinterinen rivimoottori, joka tuottaa 24,6 kW (33 hv), joten se sopii hyvin 35 kW:iin rajoitetun moottoripyöräkortin (A2-kortti) haltijalle. Polttoaineen syöttönä on eurooppalaisissa malleissa Keihinin 28 mm polttoaineensuihkutus ja Yhdysvalloissa tavanomainen kaasutin. == Historia == Alkuperäinen Ninja 250 R esiteltiin Japanin sisämarkkinoilla jo vuonna 1983. Vuonna 1986 julkaistiin vientimalli EX250E, jota oli saatavilla Kanadassa ja Yhdysvalloissa, mutta Euroopassa sitä markkinoitiin nimellä GPZ-250R. Vasta 2008 esitelty Ninja 250 R käyttää samaa mallinimeä kaikilla markkina-alueilla. == Valmistus == Eurooppaan ja Yhdysvaltoihin tuotavat Ninja 250 R:t valmistetaan ThaimaassaSuperbike (Alan Dowds, 15.4.2008) Viitattu 13.6.2010Motorcycle USA: 2008 Kawasaki Ninja 250R First Ride (Bart Madson, 12.2.2008) Viitattu 14.6.2010. Intian markkinoilla myytävät Ninja 250R -moottoripyörät kootaan thaivalmisteisista CKD-kiteistä (Complete Knock Down) Bajaj:n tehtailla Chakanissa Punen lähelläIndia Automotive: Kawasaki Ninja 250R launched in India (7.10.2009) Viitattu 13.6.2010. == Teknisiä tietoja (2008-) == thumb|220px|Kawasaki Ninja 250 R kuvattuna Hongkongissa. * Moottorin tyyppi - Kaksisylinterinen, nelitahtinen rivimoottori, DOHC * Iskutilavuus - 249 cm³ * Poraus/isku - 62/41,2 mm * Puristussuhde - 11,6:1 * Huipputeho - 33 hv / 11000 rpm * Huippuvääntö - 21 Nm / 8500 rpm * Vaihteisto - 6-portainen * Kytkin - Märkä monilevykytkin, vaijerikäyttöinen * Toisioveto - Ketju * Paino - 169 kg * Istuinkorkeus - 780 mm * Akseliväli - 1400 mm * Etujarru - 290 mm levyjarru, 2-mäntä puristin * Takajarru - 220 mm, 2-mäntä puristin * Runko - Teräsputkirunko * Huippunopeus - 153,7 km/hMotorcycle Consumer News: Ninja 250 R EX250J9F Specifications Viitattu 14.6.2010 * Polttoainesäiliö - 17,5 l == Lähteet == * * == Aiheesta muualla == *Esittely Motorcycle.comin sivuilla *San Francisco Chroniclen artikkeli (Arv Voss, 6.12.2008) * Vertailu: Kawasaki Ninja 250 R ja Honda VTR250 Ninja 250 R
Heavy Metal Breakdown

Heavy Metal Breakdown on saksalaisen Heavy Metal yhtye Grave Diggerin esikoisalbumi, joka julkaistiin lokakuussa 1984. == Kappaleet == # # # # # # # # # == Kokoonpano == * Chris Boltendahl – laulu * Peter Masson – kitarat * Willi Lackman – basso * Albert Eckardt – rummut == Aiheesta muualla == * Heavy Metal Breakdown discogs.com -sivustolla * Luokka:Vuoden 1984 esikoisalbumit Luokka:Grave Diggerin albumit
Iso-Miehikkä

Iso-Miehikkä eli Iso-Miehikäs on asumaton saari Kiiminkijoen suistossa Onganrannan edustalla Haukiputaalla Oulussa. Saari sijaitsee joen pääuoman pohjoispuolella Vahtolanlahden suulla ja Pikku-Miehikän eteläpuolella. Kiiminkijokisuiston veneilyväylä kulkee saaren eteläpuolitse. Saari on matala ja kasvaa pääasiassa lehti- ja sekametsää. Saarella on myös nuotiopaikka, ja se on virkistyskohde. ==Lähteet== Luokka:Haukipudas (kaupunginosa) Luokka:Oulun sisävesien saaret
Edward Lucas

Edward Lucas (s. 1962) brittiläinen toimittaja, joka on erikoistunut Itä- Euroopan maihin. Lucas työskentelee Lontoossa ilmestyvälle The Economist -viikkolehdelle. Hän on kirjoittanut Itä-Euroopan maita koskevista asioista vuodesta 1986 ja oli lehden Moskovan toimituksen päällikkö 1998–2002. Nyttemmin hän on Keski- ja Itä-Euroopan-kirjeenvaihtaja.Economist.com journalist listing: Edward Lucas. Hän on aiemmin ollut The Independentin ja BBC:n kirjeenvaihtaja. Lucas on opiskellut Winchester Collegessa, London School of Economicsissa ja Jagiellonian yliopistossa Krakovassa. Hän on ollut useiden kirjojen yhtenä tekijänä, kuten Why I Am Still an Anglican (Continuum, 2006). Hänen isänsä, filosofi John Lucas, on eläkkeellä Oxfordin yliopistosta. Hän on naimisissa kolumnisti Cristina Odonen kanssa. Edward Lucasin teos The New Cold War on ilmestynyt yhdessätoista maassa. Vladimir Putin and his corporate gangsters, Sebastian Smith, The Daily Telegrap, 21.03.2008 Sitä ovat kiittäneet muun muassa Vladimir Bukovski, Mart Laar ja Oleg Gordijevski. Kriittisesti siihen ovat suhtautuneet John LaughlandPredictable Response: Russia's Critics on Medvedev's Victory John Laughland, Brussels Journal, 07/93/2008 ja Alexander Zaitchik.Edward Lucas's Cold War Hustle The eXile, 19.11.2007 Lucas on Viron ensimmäinen E-kansalainen. ==Lucasin neuvot suomalaisille== Lucasin mukaan Suomella on neljä vaihtoehtoista tapaa suhtautua omaan ja lähialueittensa turvallisuuteen: # Kielletään todellisuus. Kuvitellaan, ettei mikään ole muuttunut sitten Neuvostoliiton lopun. # Toiveajattelu. Tilanne on kyllä vaarallinen, ja Putin käyttäytyy kyllä kauhistuttavalla tavalla. Mutta Nato tukee Baltian maita, eikä Suomen tarvitse mihinkään puuttua, kun mikään ei ole meidän ongelmamme. # Antaudutaan. Putin voi tehdä mitä vaan, mutta annetaan hänen toimia, niinkuin haluaa. # Suomalaiset ryhtyvät tosissaan ylläpitämään alueellista turvallisuutta. Suomen (ja Ruotsin) on tehostettava yhteistyötään Natoon kuuluvien naapuriensa kanssa. Puolustuksesta ei tule mitään ilman Yhdysvaltojen apua. ==Teokset== *The New Cold War: Putin's Russia and the Threat to the West , Palgrave Macmillan (19.2.2008), ISBN 0230606121. ==Lähteet== ==Aiheesta muualla== * Edward Lucasin blogi, jossa hän julkaisee Economistiin kirjoittamiaan artikkeleita ja muita tekstejä, myös julkaisemattomia ajatuksia Luokka:Brittiläiset toimittajat Luokka:Vuonna 1962 syntyneet Luokka:Elävät henkilöt Luokka:Ulkomaankirjeenvaihtajat
HMS St. Vincent (1908)

HMS St. Vincent oli Britannian kuninkaallisen laivaston St. Vincent-luokan taistelulaiva. == Valmistus == Alus tilattiin Portsmouthin telakalta, missä köli laskettiin 30. joulukuuta 1907. Alus laskettiin vesille 10. syyskuuta 1908 ja otettiin palveluksen 3. toukokuuta 1910.Conway's s. 23 ==Palvelus== Palvelukseen otettaessa alus liitettiin Kotilaivastoon. Siitä tehtiin kuukautta myöhemmin koeajojen päätyttyä lippulaiva. Alus siirrettiin 1. taistelulaivaviirikön lippulaivaksi toukokuussa 1912. Ensimmäisen maailmansodan syttyessä St. Vincent siirrettiin Suureen laivastoon (). Se otti 1916 osaa Skagerrakin taisteluun, minkä jälkeen se siirrettiin 4. taistelulaivaviirikköön. Vuonna 1919 alus siirrettiin reserviin. Se oli tykistön maalialuksena, kunnes poistettiin palveluksesta vielä loppuvuodesta 1919 ja myytiin romutettavaksi 1. joulukuuta 1919. == Lähteet == * * * === Viitteet === == Aiheesta muualla == *Maritimequestin kuvagalleria HMS St. Vincent Luokka:St. Vincent -luokan taistelulaivat Luokka:Yhdistyneen kuningaskunnan ensimmäisen maailmansodan taistelulaivat Luokka:Portsmouthin telakan valmistamat alukset
Pyruvaattikinaasi

Pyruvaattikinaasi on entsyymi, joka katalysoi glykolyysin viimeistä vaihetta. Siinä fosfaattiryhmä siirretään fosfoenolipuryvaatilta ADP-molekyylille, jolloin syntyy pyruvaattia ja ATP-molekyyli. == Reaktio == Reaktio tapahtuu siirtämällä fosfaattiryhmä fosfoenolipuryvaatilta ADP:lle . Fosfaattiryhmän poistaminen johtaa kemiallisesti pysymättömään enoliin, joka muuntuu nopeasti pysyvämpää ketonimuotoon pyruvaatiksi. == Toimintaolosuhteet == Massaltaan pyruvaattikinaasi on eliöstä riippuen noin 54–2 000 kilodaltonia. Entsyymiin on kiinnittynyt magnesium- ja kalium-ioneja, jotka ovat tärkeitä entsyymin toiminnalle. Yhdisteitä, jotka aktivoivat entsyymiä ovat muun muassa glukoosi-6-fosfaatti ja fruktoosi-6-fosfaatti. Pyruvaatikinasin inhibiittoreita ovat ATP, sitraatit, alaniini sekä eräiden metallien kuten kuparin, nikkelin ja sinkin ionit. Parhaiten entsyymi toimii lämpötilan ollessa eliöstä riippuen 15-98 °C välillä ja pH 4,5-8\. == Puryvaattikinaasiin ja sairaudet == Perinnällisessä hemolyyttisessä anemiassa pyruvaattikinaasin määrä on liian alhainen. Tässä sairaudessa glykolyysi on huomattavasti hitaampi ja näin ollen myös energian saanti heikompaa erityisesti punasoluissa, joissa ei tapahdu sitruunahappokiertoa. == Lähteet == Luokka:Transferaasit
Iron Duke -luokka (taistelulaiva)

Iron Duke -luokka oli Britannian kuninkaallisen laivaston taistelulaivaluokka, johon kuului neljä niin sanottua superdreadnoughtia. ==Aseistus== Iron Duke- luokan taistelulaivoissa oli pääaseistuksena 10 BL 13,5 tuuman Mk V -tykkiä kaksoistykkitorneissa, eli sama kuin edeltäneessä King George V -luokassa. Kasvava paino laivastosta pakotti Amiraliteetin ottamaan käyttöön vuoden 1911 laivasto-ohjelmaan kuuluvissa aluksissa kuuden tuuman tykit. Laivaston perusteluna oli uusien 21 tuuman torpedojen kasvanut kantama, mikä mahdollisti torpedoveneiden toimimisen neljän tuuman tykkien tehokkaan kantaman ulkopuolella. Asian ratkaisemista helpotti myös ensimmäisen meriministerin vaihtuminen John Fisherin jäädessä eläkkeelle 1910. Täten apuaseet vaihdettiin kahteentoista 6 tuuman Mk VII -tykkiin. Iron Duke -luokan alukset olivat ensimmäisiä, joihin jo suunnitteluvaiheessa lisättiin ilmatorjunta-aseistusta. Aluksilla oli kaksi QF 3 tuuman 20 cwt ilmatorjuntatykkiä asennettuna kansirakenteiden takaosaan. Iron Duke -luokan aluksiin oli asennettu neljä 21 tuuman torpedoputkea vedenpinnan alapuolelle.Coward s. 79 ==Panssarointi== Vedenalaisten osien panssarointia oli lisätty. Rungon suojana oli 12 tuuman panssarivyö, muuten runko oli kahdeksan tuuman panssarilla varustettu. Apuaseiden taisteluasemat oli varustettu 10 tuuman suojilla ja kansi 2,5 tuuman teräsverhoilulla. Pääaseiden tykkitornit olivat 11 tuumaa paksut. ==Koneet== Iron Duke -luokan alukset oli suunniteltu osaksi 21 solmun taistelulinjaa. Kussakin oli koneena nelivaiheinen Parsonin höyryturbiini, joka pyöritti neljää propellia. 18 Babcock & Wilcox- tai Yarrow-kattilaa antoivat 29 000 hevosvoimaa, jolla vaadittu nopeus saavutettiin. Aluksen toimintaetäisyys oli 14 000 merimailia 10 solmun risteilynopeudella. ==Lähteet== * * * ===Viitteet===
KTM RC8

KTM RC8 on KTM:n valmistama urheilullinen moottoripyörämalli, joka tuli markkinoille vuonna 2008. Mallissa on kaksisylinterinen V-moottori. 155 hv tehoisena se oli KTM:n tehokkain moottoripyörä malli ilmestyessään. Polttoaineen syöttönä pyörässä on Keihinin ruiskurungot 52 mm läpimitoilla, joihin virtaa ilmaa kahdesta ilmanottoaukosta. Vuonna 2009 malli sai parannellun sisarmallin RC8R, jossa on 163 hv. RC8 on rakennettu mahdollisimman kevyeksi ja ketteräksi ollakseen hyvä pyörä radalla. Sen runko painaa 7,5 kg ja moottori 64 kg. Koko pyörän kuivapaino (ilman polttoainetta) on 184 kg. RC8 on KTM:n ensimmäinen "Super Bike" -tyyppinen moottoripyörämalli. == Teknisiä tietoja == * Moottorin tyyppi - Kaksisylinterinen, nelitahtinen V-moottori, DOHC, nestejäähdytys * Iskutilavuus - 1148 cm³ * Poraus/isku - 103/69 mm * Puristussuhde - 12,5:1 * Huipputeho - 155 hv / 10000 rpm * Huippuvääntö - 120 Nm / 8000 rpm * Vaihteisto - 6-portainen * Kytkin - Märkä monilevykytkin. * Toisioveto - Ketju * Ohjauskulma - 23,3° * Etujättö - 90/92 mm * Märkäpaino (ilman polttoainetta) - 184 kg * Istuinkorkeus - 805/825 mm * Akseliväli - 1430 mm * Etujarru - Kaksi 320 mm levyjarrua, 4-mäntäpuristin * Takajarru - Yksi 220 mm levyjarru, 2-mäntäpuristin * Eturengas - 120/70 x 17 * Takarengas - 190/55 x 17 * Runko - Teräsputkirunko, alumiininen takahaarukka * Huippunopeus - noin 280 km/h * Polttoainesäiliö - 16,5 l == Lähteet == * * * RC8 Luokka:2000-vuosikymmenen moottoripyörät
Jälkianalyyttinen filosofia

Jälkianalyyttinen filosofia (postanalyyttinen filosofia) on analyyttisestä filosofiasta etäisyyttä ottanut filosofinen liike. Analyyttinen filosofia on ollut nykyfilosofian valtavirtaus muun muassa englanninkielisissä maissa ja pohjoismaissa. Jälkianalyyttinen filosofia ammentaa ennen kaikkea nykyaikaisesta pohjoisamerikkalaisesta filosofiasta, erityisesti Richard Rortyn, Donald Davidsonin, Hilary Putnamin ja W. V. O. Quinen töistä. Jälkianalyyttinen filosofia liittyy läheisesti paljon laajempaan pohjoisamerikkalaiseen pragmatistiseen liikkeeseen. Se on yksinkertaistettuna kannattanut hyödyllisyyden ja edistyksen painottamista objektiivisen totuuden sijasta. Termiä ”jälkianalyyttinen filosofia” itseään on käytetty lähinnä kuvailevassa mielessä, ei siinä mielessä, että kyseessä olisi konkreettinen filosofinen liike. Monet jälkianalyyttiset filosofit kirjoittavat analyyttiseen tyyliin ja perinteisesti analyyttisistä aiheista. Rortyn mukaan jälkianalyyttinen filosofia ei suuntaudu analyyttistä filosofiaa eikä sen menetelmiä vastaan, ainoastaan sen perimmäisiä pyrkimyksiä vastaan. Rorty toteaa eräässä haastattelussa: Rorty on käyttänyt jälkianalyyttisestä filosofiasta myös nimitystä jälkifilosofia (postfilosofia).Mendieta 2006, s. 21, 27. Sillä hän on korostanut sitä, ettei filosofia enää palvele yhteiskunnassa siinä tehtävässä missä aiemmin ja että muut mediat ovat ottaneet tämän tehtävän. == Lähteet == Luokka:Analyyttisen filosofian historia Luokka:Filosofiset opit Luokka:Pragmatismi
Tahdon naimisiin

Tahdon naimisiin (engl. Muriel’s Wedding) on australialainen romanttinen komedia vuodelta 1994. Elokuvan ohjasi P. J. Hogan, ja sen pääosissa olivat Toni Collette ja Rachel Griffiths. Elokuvassa soitetaan runsaasti Abban musiikkia. Elokuva oli suuri menestys, ja se sai lukuisia palkintoja ja oli monien palkintojen ehdokkaana. Se olikin läpimurtoelokuva niin Toni Collettelle, Rachel Griffithsille kuin P. J. Hoganillekin. Vaikka se onkin romanttinen komedia, niin siinä käsitellään useita vakavia aiheita. Tahdon naimisiin ilmestyi DVD:nä Suomessa 22. tammikuuta 2009 www.dvdplaza.fi == Juoni lyhyesti == Muriel Heslop (Toni Collette) on pienessä australialaisessa Porpoise Spitin kaupungissa asuva ylipainoinen ja ”ruma” tyttö. Romanttinen Muriel kuuntelee Abban musiikkia ja haaveilee naimisiin pääsystä. Lopulta hän kyllästyy elämäänsä Purpoise Spitissä ja muuttaa Sydneyyn etsimään onneaan. Hän muuttaa nimensä Marieliksi. Hän menee asumaan vanhan ystävänsä Rhondan (Rachel Griffiths) kanssa. Rhonda sairastuu syöpään, jonka vuoksi hän joutuu loppuiäksi pyörätuoliin. Samaan aikaan "Mariel" menee naimisiin eteläafrikkalaisen uimarin kanssa, joka tarvitsee maahanmuuttoluvan Australiaan. Äitinsä tekemän itsemurhan jälkeen Muriel joutuu tutkiskelemaan itseään. Muriel päättää jättää miehensä, koska ei rakasta tätä. Elokuvan lopussa Muriel käy hakemassa äitinsä luona asuvan Rhondan takaisin luokseen Sydneyyn, ja Muriel on viimein oppinut hyväksymään itsensä. == Lähteet == == Aiheesta muualla == * * Rotten Tomatoes Luokka:Romanttiset komediat Luokka:Vuoden 1994 australialaiset elokuvat Luokka:P. J. Hoganin ohjaamat elokuvat Luokka:Elokuvat terveydenhoidosta Luokka:Elokuvat itsemurhasta
BMW F 800 R

BMW F 800 R tai BMW F800R on BMW:n valmistama nakupyörä-tyylinen moottoripyörämalli joka tuli markkinoille vuonna 2009. Siinä on sama kaksisylinterinen rivimoottori kuin mallissa F 800 S, mutta kaksi hevosvoimaa tehokkaampana, 87 hv:n tehoisena. Malliin on saatavilla ABS-jarrut lisävarusteena. Jarrut ovat Brembon valmistamat. Toisin kuin yleisimmissä moottoripyörissä, F 800 R:ssä polttoainetta tankataan satulan oikealla puolella olevasta aukosta. == Teknisiä tietoja == * Poraus/isku - 82,0/75,6 mm * Huippuvääntö - 86 Nm / 5800 rpm * Vaihteisto - 6-portainen * Toisioveto - Ketju * Paino tankattuna - 204,4 kg * Istuinkorkeus - 800 mm * Akseliväli - 1520 mm * Runko - Jäykkä alumiinivalurunko, jossa moottori on osa kantavaa rakennetta * Eturengas - 120/70 - 17, 3,5" * Takarengas - 180/55 - 17, 5,5" * Kiihtyvyys 0-100 km/h - 3,82 s / 52,37 m * Kiihtyvyys 0-400 m - 12,03 s / 184,95 km/h * Hidastuvuus 100-0 km/h - 37,04 m == Lähteet == F 800 S
Nottinghamin paskasheriffi

Nottinghamin paskasheriffi on rap-artisti Seppo Lampelan Steen1 -nimellä julkaistu EP vuodelta 2006. Levyn nimi piti alun perin olla Hauras. Lampela teki EP:n kesällä 2006 kahdessa viikossa. EP:tä painettiin 650 kappaletta ja se myytiin loppuun. Lampela julkaisi keväällä 2010 Paskasheriffin paluu -nimisen EP:n. == Kappaleet == # Hauras # Ilmestyskirja # Ajat on kovat (mukana Diami, Asa, Jontti, Shaka, Ville Kalliosta, Pyhimys, Heikki Kuula, Pikkupiru & Akli Käärme) # Teille kaikille (mukana Julma-Henri, biitti Puukko- Allu) # Iltasatu Luokka:Vuoden 2006 EP:t Luokka:Seppo Lampelan albumit Luokka:Suomalaiset hip hop -EP:t
Jason Spisak

Jason Spisak (s. 29. elokuuta 1973) on yhdysvaltalainen ääninäyttelijä ja tietokoneohjelmoija, joka tunnetaan äänirooleistaan videopelien parissa erityisesti Socom-pelisarjasta, sekä Symphony OS projektin yhteiskehittäjänä. ==Alkuperäisiä äänirooleja== * Transformers: Robots in Disguise (2016) – Paralon * Green Lantern: The Animated Series (2012) – Razor * Young Justice (2010–2011) – Poika Salama * Ben 10 (2007) – Gatorboy * Socom Combined Assault (2006) – Jester * Desperate Housewives: The Game (2006) – pelaajan poika * Squirrel Boy (2006–2007) – Oscar * The Grim Adventures of Billy & Mandy (2005) – Wolfman, menninkäinen * Socom 3: US Navy SEALs (2005) – Jester * Ultimate Spider-Man (2005) – sivuäänet ==Aiheesta muualla== * Jason Spisak CrystalAcidsissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1973 syntyneet Luokka:Elävät henkilöt
Jarkko Nyman

Jarkko Matias Nyman (s. 25. helmikuuta 1975 Oulu) on suomalainen näyttelijä ja muusikko. ==Näyttelijän työt== Nyman on esiintynyt muiden muassa elokuvissa Tali-Ihantala 1944 ja Sooloilua. Televisiosarjoista mainittakoon Salatut elämät, jossa hän esiintyi Sebastian Vuorelana vuodesta 2009 vuoteen 2017 asti. Hän on esiintynyt myös muutamassa televisiomainoksessa. Teatterin saralla Nyman on näytellyt rooleja muun muassa Helsingin kaupunginteatterissa, Uudessa Iloisessa Teatterissa ja Komediateatteri Arenassa. Lisäksi Nyman on dubannut animaatiosarjoja sekä tehnyt mainosspiikkejä. Jarkko Nyman esittää Toinen mies -elokuvassa pääroolihahmoa Tommia. Toinen mies -elokuva on sai ensi-iltansa huhtikuussa 2022. ==Muuta== Nyman opiskeli Teatterikorkeakoulussa vuosina 1999–2003 valmistuen teatteritaiteen maisteriksi. Hän toimi Teatterikorkeakoulun ylioppilaskunnan hallituksen perustajana ja ensimmäisenä puheenjohtajana vuosina 2000–2002. Hänestä tuli poikalapsen isä syksyllä 2009. Nyman toimii rakennusalan pienyrittäjänä yrityksellään Laaturemontti Nyman Oy. Nyman juontaa yhdessä Mikko Merelän kanssa suosittua #raksapodi-podcastia, jossa he keskustelevat rennolla otteella rakentamisesta ja remontoinnista. Nyman on myös ääninäytellyt Pro Pilkki 2 -pelissä, ja hänen mukaansa on nimetty yksi pelin hahmoista. Muusikkona Nyman on soittanut bassoa Generators- yhtyeessä ja nykyään hän laulaa ja soittaa kitaraa Patela-yhtyeessä. == Filmografia == === Elokuvat === Vuosi Elokuva / Televisioelokuva Rooli 2007 Tali-Ihantala 1944 luutnantti Talvitie Sanaton sopimus Härkönen Kinnunen Jussi Sooloilua Mikki 2009 Kielletty hedelmä Lefa 2022 Toinen mies Tommi === Televisio- ja nettisarjat === Vuosi Sarja Rooli 2003 Käytösrangaistus vedonlyöjä 2005 Kumman kaa Timo 2008 Suojelijat Arto Presidentin kanslia 2009–2010, 2011–2017, 2018 Salatut elämät Sebastian Vuorela 2009 Yhteensattujat Pasi / Tavis 2012 Elämää suurempaa naapuri 2015 Roba humalainen 2016 Pihlajakadun tuhmat tädit Sebastian Vuorela 2018 Keisari Aarnio kuulustelija Kummeli esittää: Kontio & Parmas Roki 2020 Pihlajasatu Sebastian Vuorela 2021 Pala sydämestä Jasminin isä Maria Kallio Hannes Fjölt Modernit miehet Björkvist === Ääniroolit === ==Lähteet== * Jarkko Nymanin kotisivut ===Viitteet=== ==Aiheesta muualla== * * Luokka:Suomalaiset näyttelijät Luokka:Suomalaiset teatterinäyttelijät Luokka:Suomalaiset muusikot Luokka:Vuonna 1975 syntyneet Luokka:Elävät henkilöt
Rudolf Sykiäinen

Gunnar Rudolf Sykiäinen (26. toukokuuta 1924 Savotta, Inkeri – 30. joulukuuta 2005 Moskova) oli inkeriläissyntyinen neuvostoliittolainen tiedustelumies, toimittaja, tulkki ja kirjailija. Inkerissä syntynyt Sykiäinen kävi keskikoulun Petroskoissa ja toimi jatkosodan aikana Puna-armeijan propagandajoukoissa Maaselän kannaksella. Hän kirjoitti lentolehtisiä, kaiutti propagandaa megafonilla rintamalinjan yli ja toimi sotavankien kuulustelijana. Rudolf Sykiäisen isä Juuso Sykiäinen toimi muun muassa Karjalais-suomalaisen neuvostotasavallan ulkoministerinä. Sykiäinen liittyi Neuvostoliiton kommunistiseen puolueeseen sodan aikana 1943. Sodan jälkeen hän pääsi Neuvostoliiton ulkoministeriön diplomaattiakatemiaan ja valmistui sieltä 1946 kansainvälisten suhteiden historioitsijaksi. Hän toimi sitten muun muassa Neuvostoliitossa vierailleiden suomalaisvaltuuskuntien tulkkina sekä oli Stalinin ja Molotovin tulkkina YYA-sopimusneuvotteluissa. Sykiäinen hankki 1950-luvun puolivälistä lähtien elantonsa freelance-toimittajana, tulkkina ja kääntäjänä. Sykiäinen oli 1960-luvun puolivälistä alkaen myös Neuvostoliitossa käyneiden suomalaisten kulttuurihenkilöiden isäntänä ja hän kirjoitti kolumneja Karjalan Sanomat -lehteen. Hänen on väitetty olleen myös KGB:n palkkalistoilla, minkä Sykiäinen itse kuitenkin kiisti. Rudolf Sykiäinen kuoli Moskovassa 81-vuotiaana vuonna 2005. == Teoksia == * Ajan kämmenellä. Karjala- kustantamo, Petroskoi 1981 * Ystävysten matka ; Elias Lönnrotin matkakumppanin elämäntarina. Kaleva, Oulu 1983 * Musta Rudolf: Seikkailut bolsevikkien maassa. Tammi 2000 * Venäläinen sauna, kokenut ja koonnut Rudolf Sykiäinen. Johan Beckman Institute, Helsinki - Pietari 2003 == Lähteet == * Karjalan suomenkirjailijat - Rudolf Sykiäinen Arkistoitu sivu, Archive.is * Johan Bäckman: Rudolf Sykiäisen muistokirjoitus Helsingin Sanomissa Luokka:Venäläiset toimittajat Luokka:Tulkit Luokka:Inkeriläiset henkilöt Luokka:Venäjän suomenkieliset kirjailijat Luokka:Vuonna 1924 syntyneet Luokka:Vuonna 2005 kuolleet
Toyota TF109

Toyota TF109 on Toyotan Formula 1 -tallin auto, jota käytettiin kaudella 2009. Auto julkistettiin 15. tammikuuta 2009. Auto eroaa edeltäjästään, Toyota TF108 -autosta, melkoisesti lajin sääntömuutoksista johtuen. Tämä näkyi varsinkin siinä, että takasiipi on kapeampi ja etusiipi leveämpi. Lisäksi autossa käytettiin slicks-renkaita. Autolla kilpailivat Timo Glock, Jarno Trulli ja Kamui Kobayashi. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Toyota Toyota AUS MAL CHN BHR ESP MON TUR GBR GER HUN EUR BEL ITA SIN JPN BRA ABU 59,5 5. Jarno Trulli 3 4 Kesk. 3 Kesk. 13 4 7 17 8 13 Kesk. 14 12 2 Kesk. 7 Timo Glock 4 3 7 7 10 10 8 9 9 6 14 10 11 2 DNS Loukk. Loukk. Kamui Kobayashi PO 9 6 == Saavutukset == Palkintosijat Nro Sija Kilpailu Kuljettaja 1 align="center" 3 Australian GP 2009 Jarno Trulli 2 align="center" 3 Malesian GP 2009 Timo Glock 3 align="center" 3 Bahrainin GP 2009 Jarno Trulli 4 align="center" 2 Singaporen GP 2009 Timo Glock 5 align="center" 2 Japanin GP 2009 Jarno Trulli Paalupaikat Nro Kilpailu Kuljettaja Aika 1 Bahrainin GP 2009 Jarno Trulli 1.33,431 Nopeimmat kierrokset Nro Kilpailu Kuljettaja Aika Kierros 1 Bahrainin GP 2009 Jarno Trulli 1.34,556 11 2 Euroopan GP 2009 Timo Glock 1.38,683 55 == Lähteet == == Aiheesta muualla == Luokka:Formula 1 -kausi 2009 Luokka:Toyotan Formula 1 -autot
Ragnar Nyström

Ragnar Nyström, kirjailijanimi Ragnar Rusko (10. syyskuuta 1898 Helsinki – 1939) oli suomalaissyntyinen Petroskoin suomalaisen teatterin johtaja ja kirjailija. == Elämä == Helsinkiläinen Nyström, jonka isä oli peltiseppä, työskenteli kansakoulun käytyään useissa eri ammateissa kuten juoksupoikana, sanomalehden myyjänä, metallisorvaajana ja laivan lämmittäjänä. Nyström aloitti kirjoittamisen jo kansakoulussa ollessaan. Vuosina 1916–1917 hän opiskeli teatteriohjaajaksi iltakursseilla ja hänen tekstejään julkaistiin myös Työmies-lehdessä. Suomen sisällissotaan Nyström otti osaa punaisten riveissä ja hän oli sodan jälkeen Tammisaaren vankileirillä. Vuonna 1921 Nyström pakeni Venäjälle, jossa hän toimi aluksi oikolukijana Leningradissa ilmestyneessä Vapaus-lehdessä samalla kun hän opiskeli Pedagogisessa teknikumissa. Nyström toimi Venäjällä opettajana, toimittajana ja vuodesta 1928 lähtien Petroskoissa teatterinjohtajana sekä näyttelijänä. Hän myös kirjoitti useita teoksia kirjailijanimellä Ragnar Rusko. == Proosateoksia == * Kahleissa * Matti Mittakaava == Runoteoksia == * Nuorille tovereille 1922 * Työn laulu 1926 * Kaksi sonettia 1927 * Kuva rintamalta 1928 * Kentällä 1929 * Porvoon valloitus 1929 * Honkasalo 1930 * Karjala 1930 * Tukkimiesten marssi 1930 == Näytelmiä == * Voittajat 1921 * Punaiset ruusut 1922 * Kumouksen laki 1926 * Opettaja 1931 == Aiheesta muualla == * Ragnar Nyströmin elämäkerta Kansallisbiografiassa. == Lähteet == * Karjalan suomenkieliset kirjailijat - Ragnar Rusko (1898–1939) Arkistoitu sivu, Archive.is * Pekka Nikitin: Karjalan näyttämötaiteen perustanlaskija Ragnar Nyströmin (Ruskon) syntymän 80-vuotispäiväksi, Neuvosto-Karjala 10.9.1978 Arkistoitu sivu, Archive.is Luokka:Venäjän suomenkieliset kirjailijat Luokka:Teatterinjohtajat Luokka:Suomen sisällissodan punaiset Luokka:Neuvostoliitonsuomalaiset henkilöt Luokka:Vuonna 1898 syntyneet Luokka:Vuonna 1939 kuolleet
Toyota TF103

Toyota TF103 oli Toyotan Formula 1 -tallin auto, jota talli käytti kaudella 2003. Auto oli Toyota-tallin kolmas, mutta vasta toinen, jota käytettiin kilpailemiseen. Autossa käytettiin Michelinin renkaita. Tallin kuljettajina ajoivat Olivier Panis ja Cristiano da Matta. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus Toyota Toyota AUS MAL BRA SMR ESP AUT MON CAN EUR FRA GBR GER HUN ITA USA JPN 16 8. Olivier Panis Kesk. Kesk. Kesk. 9 Kesk. Kesk. 13 8 Kesk. 8 11 5 Kesk. Kesk. Kesk. 10 Cristiano da Matta Kesk. 11 10 12 6 10 9 11† Kesk. 11 7 6 11 Kesk. 9 7 == Aiheesta muualla == Luokka:Formula 1 -kausi 2003 Luokka:Toyotan Formula 1 -autot
Toyota TF101

Toyota TF101 oli Toyotan Formula 1 -tallin ensimmäinen F1-auto. Autoa käytettiin vuonna 2001, kun talli valmistautui osallistumaan F1-sarjaan kaudella 2002. Autossa käytettiin Michelinin renkaita. Autoa testasivat Mika Salo ja Allan McNish, jotka myös jatkoivat tallin kuljettajina seuraavana vuonna. ==Lähteet== Luokka:Toyotan Formula 1 -autot